**Håkan Magnus Kahnberg** (s. 25. helmikuuta 1980 Mölndal, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssa. Hänen vahvuuksiinsa kuuluu tekniset taidot, pelintekeminen ja maalintekotaito. Kahnbergin heikkouksiin kuuluu fysiikan puute, luistelu ja puolustuspelaaminen. Hän laukoo oikealta.

Ura
---

### Seuraura

Kahnbergin kasvattajaseura on Kållereds SK. Hän kuitenkin pelasi ensimmäiset miesten pelinsä II-divisioonajoukkue Mölndal Hockeyssä kaudella 1996–1997. Kahnberg siirtyi seuraavaksi kaudeksi Frölunda HC:n J20-junioreihin. Hän sijoittui kaudella 1998–1999 tehoilla 23+18=41 J20 SuperElitin maalipörssissä kolmanneksi ja pistepörssissä kuudenneksi. Kaudella 1999–2000 Kahnberg voitti koko J20 SuperElitin piste- ja maalipörssin tehoilla 45+21=66 sekä tehotilaston lukemalla +49. Hänen maalimääränsä on koko sarjan yhden kauden ennätys runkosarjassa. Kahnberg voitti myös J20 SuperElitin mestaruuden. Samalla kaudella hän debytoi myös Elitserienissä, jossa pelejä kertyi neljä. Carolina Hurricanes varasi Kahnbergin seitsemännellä kierroksella numerolla 212 NHL:n varaustilaisuudessa 2000. 

Kausi 2000–2001 oli Kahnbergin tulokaskausi Elitserienissä ja se toi hänelle 50 runkosarjaottelussa tehot 8+6=14. Kahnberg voitti Ruotsin-mestaruuden vuosina 2003 ja 2005 sekä hopeaa vuonna 2006, mutta Kahnbergin pisteiden valossa paras kausi oli 2003–2004, jolloin hän voitti tehoilla 33+16=49 koko Elitserienin piste- ja maalipörssin. Hän teki myös eniten voittomaaleja runkosarjassa yhdeksällä osumallaan. Kahnberg muodosti kyseisellä kaudella Frölundassa tunnetun "Dragkedjanin" Joel Lundqvistin ja Jari Tolsan kanssa. Hänet palkittiin kauden päätteeksi Elitserienin arvokkaimpana pelaajana Guldhjälmenillä ja valittiin Ruotsin tähdistökentälliseen.

Kahnbergin oikeudet kaupattiin St. Louis Bluesiin tammikuussa 2006, jolloin Blues sai myös Michael Zigomanisin, Jesse Boulericen, ensimmäisen kierroksen varausvuoron kesälle 2006 ja neljännen kierroksen varausvuoron kesälle 2007. Vaihdossa Hurricanes sai Doug Weightin ja Erkki Rajamäen. Kahnberg siirtyi kaudeksi 2006–2007 vuoden mittaisella tulokassopimuksella St. Louis Bluesin organisaatioon. Hän pelasi Bluesin farmijoukkue Peoria Rivermenissä, AHL:ssä 17 ottelua, kunnes palasi kesken kauden Frölunda HC:hen joulukuussa 2006 kolmivuotisella sopimuksella.

Maaliskuussa 2009 Kahnberg teki kaksivuotisen sopimuksen Brynäs IF:n kanssa. Kaudella 2009–2010 hän oli 20 osumallaan joukkueen paras maalintekijä Stephen Dixonin kanssa. He sijoittuivat Elitserienin maalipörssissä neljänneksi kolmen muun pelaajan kanssa. Kaudeksi 2011–2012 Kahnberg palasi kaksivuotisella sopimuksella Frölundaan. Näin ollen myös "Dragkedjan" saatiin taas yhteen. Kahnbergin runkosarja jäi kuitenkin vain 29 ottelun mittaiseksi päävamman takia. Kaudella 2012–2013 hän oli tehoilla 11+15=26 Frölundan toiseksi paras pistemies Joel Lundqvistin jälkeen. Helmikuussa 2013 Kahnberg teki kaksivuotisen jatkosopimuksen joukkueen kanssa.

Kaudella 2013–2014 Kahnberg oli tehoilla 18+15=33 Frölundan paras maalintekijä ja kolmanneksi paras pistemies.

### Maajoukkueura

Kahnberg edusti Ruotsia MM-kilpailuissa vuosina 2004, 2005 ja 2007, joista vuoden 2004 turnaus päättyi pronssiin.

Muuta
-----

Kahnbergin serkku Nicklas Lasu pelaa SM-liigaa Oulun Kärpissä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 | Mölndal Hockey | Ruotsi II | 4 | 0 | 0 | 0 | 0 | – | – | – | – | – |
| 1997–1998 | Frölunda HC | SuperElit | 28 | 6 | 7 | 13 | 6 | – | – | – | – | – |
| 1998–1999 | Frölunda HC | SuperElit | 34 | 23 | 18 | 41 | 4 | – | – | – | – | – |
| 1999–2000 | Frölunda HC | SuperElit | 35 | 45 | 21 | 66 | 30 | 6 | 7 | 4 | 11 | 4 |
|  | Frölunda HC | Elitserien | 4 | 0 | 0 | 0 | 0 | – | – | – | – | – |
| 2000–2001 | Frölunda HC | SuperElit | 2 | 2 | 1 | 3 | 2 | – | – | – | – | – |
|  | Frölunda HC | Elitserien | 50 | 8 | 6 | 14 | 6 | 5 | 0 | 0 | 0 | 2 |
| 2001–2002 | Frölunda HC | Elitserien | 50 | 14 | 11 | 25 | 24 | 10 | 5 | 0 | 5 | 2 |
| 2002–2003 | Frölunda HC | Elitserien | 50 | 14 | 20 | 34 | 22 | 15 | 2 | 6 | 8 | 12 | Le Mat-pokalen |
| 2003–2004 | Frölunda HC | Elitserien | 50 | 33 | 16 | 49 | 20 | 10 | 5 | 2 | 7 | 10 |  |  |  |  |  |  | MM | 7 | 1 | 1 | 2 | 2 |
| 2004–2005 | Frölunda HC | Elitserien | 46 | 15 | 8 | 23 | 22 | 13 | 5 | 1 | 6 | 4 | Le Mat-pokalen |  |  |  |  |  | MM | 7 | 2 | 0 | 2 | 4 |
| 2005–2006 | Frölunda HC | Elitserien | 45 | 18 | 15 | 33 | 26 | 17 | 4 | 3 | 7 | 16 |
| 2006–2007 | Peoria Rivermen | AHL | 17 | 2 | 6 | 8 | 4 | – | – | – | – | – |
|  | Frölunda HC | Elitserien | 26 | 3 | 10 | 13 | 8 | – | – | – | – | – |  |  |  |  |  |  | MM | 2 | 0 | 0 | 0 | 2 |
| 2007–2008 | Frölunda HC | Elitserien | 52 | 16 | 21 | 37 | 30 | 7 | 2 | 1 | 3 | 4 |
| 2008–2009 | Frölunda HC | Elitserien | 55 | 9 | 16 | 25 | 16 | 11 | 0 | 2 | 2 | 4 |
| 2009–2010 | Brynäs IF | Elitserien | 55 | 20 | 11 | 31 | 32 | 5 | 0 | 3 | 3 | 2 |
| 2010–2011 | Brynäs IF | Elitserien | 40 | 6 | 7 | 13 | 12 | 5 | 4 | 3 | 7 | 0 |
| 2011–2012 | Frölunda HC | Elitserien | 29 | 9 | 11 | 20 | 4 | 6 | 2 | 1 | 3 | 2 |
| 2012–2013 | Frölunda HC | Elitserien | 49 | 11 | 15 | 26 | 10 | 6 | 2 | 1 | 3 | 8 |
| 2013–2014 | Frölunda HC | SHL | 55 | 18 | 15 | 33 | 22 | 5 | 1 | 0 | 1 | 2 |
| 15 kautta | yhteensä | Elitserien/SHL | 656 | 194 | 182 | 376 | 254 | 115 | 32 | 23 | 54 | 68 |

Lähteet
-------

* Magnus Kahnberg The Internet Hockey Databasessa (englanniksi)
* Magnus Kahnberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Magnus Kahnberg *Elite Prospects*. Everysport Media Group AB.  (englanniksi)
2. ↑  Elite Prospects (englanniksi)
3. 1 2  Bodin, Uffe: "Dragkedjan? Det vore kul" *Hockeysverige.se*.  4.4.2011. NewsMe. Viitattu 10.6.2012. (ruotsiksi)[vanhentunut linkki]
4. ↑  Doug Weight siirtyy Carolinaan  30.1.2006. Jatkoaika.com. Viitattu 27.10.2013.
5. ↑  Magnus Kahnberg sopimukseen St. Louisin kanssa  26.4.2006. Jatkoaika.com. Viitattu 27.10.2013.
6. ↑  Pettersson, Robert: Kahnberg klar för Brynäs *Hockeysverige.se*.  31.3.2009. NewsMe. Viitattu 10.6.2012. (ruotsiksi)[vanhentunut linkki]
7. ↑  Bodin, Uffe: Han leder elitseriens bästa kedja *Hockeysverige.se*.  1.3.2012. NewsMe. Viitattu 10.6.2012. (ruotsiksi)
8. ↑  Karlsson, Måns: Kahnberg tillbaka i träning *Hockeysverige.se*.  20.2.2012. NewsMe. Viitattu 10.6.2012. (ruotsiksi)
9. ↑  Gyllander, Peter: Frölunda och Kahnberg förlänger två år  25.2.2013. Frölunda Indians. Viitattu 27.10.2013. (ruotsiksi)